(কিছু দেশে শিন-চ্যান নামেও পরিচিত), ইওশিতো উসুই দ্বারা লিখিত এবং চিত্রিত একটি জাপানি মাঙ্গা কমিক।  শিন-চ্যান (শিনোসুকে নোহারা) ৫ বছরের ছেলে যে জাপানের একটি শহরে বাস করে। সে প্রচুর দুষ্টুমি করে। তার দুষ্টুমির জন্য এটি বেশি জনপ্রিয়। বেশিরভাগ সময় দেখা যায় তার বাবা, মা, বন্ধু ও শিক্ষকেরা বেশি বিরক্ত থাকে তার উপর। এটি প্রথম ১৯৯২ সালে টিভি আসাহি চ্যানেল এ প্রচারিত হয় এবং এখনো চলছে। ভারতে এটি হাঙ্গামা টিভিতে প্রচারিত হয়।   কেউ কেউ বিশ্বাস করে যে শিন-চ্যান একটি সড়ক দুর্ঘটনাতে মারা যায়। এরপর তার মা তার ছবি একে কার্টুন তৈরি করে। কিন্তু এটি সত্য নয়। এটি বিশ্বের নানা ভাষায় ভাষান্তর করা হয়েছে যেমন: ডেনীয়, ইংরেজি,বাংলা, ওলন্দাজ, জার্মান, গ্রিক, ফরাসি, ইতালীয়, পর্তুগিজ, স্পেনীয়, গালিসীয়, কাতালান, বাস্ক, পোলীয়, চীনা, কোরীয়, হিন্দি, হিব্রু, তেলুগু, তামিল, তাগালোগ, ইন্দোনেশীয়, মালয়, খমের, থাই ইত্যাদি।  প্রাথমিক তথ্য ক্রেয়ন শিন-চ্যান প্রথমে জাপানের সাপ্তাহিক ম্যাগাজিনে প্রকাশিত হয়। যেটা  উইকলি মাঙ্গা অ্যাকশন নামে পরিচিত। আর এটি প্রকাশ করে ফুতাবাসা। ক্রেয়ন শিন-চ্যান আসহিতে ১৯৯২ সালের ১৩ এপ্রিল সম্প্রচার শুরু হয় এবং এটি এখন বিশ্বব্যাপী জনপ্রিয়। ভারতে হাঙ্গামা টিভি ২০০৬ সালের ১৯ জুলাই থেকে ক্রেয়ন শিন-চ্যান সম্প্রচার করে আসছে। উল্লেখ্য, ভারতসহ দক্ষিণ এশিয়ায় ক্রেয়ন শিন-চ্যান শুধু "শিনচ্যান" (Shinchan) নামেই সমাধিক পরিচিত।  কাহিনীসংক্ষেপ থাম্ব|জাপানের কুরিহাশি স্টেশনে বিশেষ ক্রেয়ন শিন-চ্যান ভিনাইল মোড়ক পরিহিত ট্রেন শিন-চ্যান (শিনজুকে নামেও পরিচিত) ৫ বছরের একটি ছেলে। সে কাসুকাবে নামক জাপানের একটি শহরে বাস করে। সে তার বাবা হিরোশি নোহারা (সংক্ষেপে হ্যারি), মা মিসায়ে নোহারা (সংক্ষেপে মিৎসি) এবং ছোট বোন হিমাওয়ারি (পুরাতন পর্বসমূহে অনুপস্থিত) এর সাথে থাকে। তার একটি পোষা কুকুর রয়েছে যার নাম শিরো। শিনচ্যান প্রচুর দুষ্টুমি করে। তাই তার উপর সবাই বিরক্ত থাকে। শুধু তার দাদা ব্যতীত। তার দাদা শিনচ্যানের মতোই, দুজনেই দুষ্টুমি করে। তারা দুজন একে অপরকে ভালোবাসে। শিনচ্যানের নানা বেশ রক্ষণশীল ও রাগি। তবে তিনি শিনচ্যান ও হিমাওয়ারিকে খুব ভালোবাসেন। বিপরীত চরিত্রের হওয়ায় তাদের দুজনের মাঝে সবসময় ঝগড়া লেগেই থাকে। নতুন পর্বসমূহে মুসায়ে নামে শিনচ্যানের এক খালাও রয়েছে, যে একজন সফল ফটোগ্রাফার হওয়ার স্বপ্ন দেখে কিন্তু আলসেমী ও উদ্যোগহীনতার কারণে সে আর সফল হতে পারে না।  শিনচ্যান মূলতো একটি ভীষণ দুষ্ট ছেলে। সারাদিন দুষ্টমি ও বদমাইশি করে বেড়ায়। এজন্য সবাই তাকে শুধু বকা দেয় ও মারে। শিনচ্যানের প্রিয় কার্টুন একশন কামেন। এছাড়াও শিনচ্যানের কোয়ান্টাম রোবো ও বুরি-বুরি সাইমনও পছন্দ। শিনচ্যান সবসময় একশন কামেনের সাথে দেখা করার স্বপ্ন দেখে।  শিনচ্যানের ৪জন বন্ধু রয়েছে। তারা হলো কাজামা, নেনি, মাসাউ এবং সুজুকি (নতুন পর্বসমূহে নাম বো)। নতুন পর্বসমূহে আই বা আইচ্যান নামেও শিনচ্যানের এর এক বন্ধু রয়েছে। এরা সবাই শিনচ্যানের সাথে ফুতাবা কিন্ডারগার্টেন নামে একটি প্লে-স্কুলে পড়ে। শিনচ্যানের স্কুলে চার জন শিক্ষক-শিক্ষিকা রয়েছে। প্রিন্সিপাল স্যার (তাকে দেখতে অনেকটা চোর-ডাকাতের মতো, তাই তাকে দেখে সবাই ভয় পায়), ভাইস-প্রিন্সিপাল ম্যাম, ইওশিনাগা ম্যাম (শিনচ্যানের শ্রেণি শিক্ষক) ও মাৎসুজাকা ম্যাম (শিনচ্যানের উপরের শ্রেণির শ্রেণি শিক্ষক; নিজেকে খুব সুন্দর মনে করে ও শিনচ্যান ইচ্ছা করে তাকে ক্ষেপালে তিনি রেগে যান)। এছাড়াও নতুন পর্বসমূহে আজিও ম্যাম নামে আরেকজন শিক্ষক র‍য়েছে। তার বৈশিষ্ট্য হলো তিনি চশমা ব্যতীত দেখতে পান না এবং চশমা খুললেই ভীষণ রেগে গিয়ে তুলকালাম কাণ্ড করে বসেন।  শিনচ্যানের বন্ধু কাজামার বয়স ৫ বছর। সে নিজেকে খুব বিদ্বান মনে করে। শিনচ্যান কাজামাকে নিজের বেস্ট ফ্রেন্ড মনে করে। কাজামা স্কুলের বাইরেও ইংরেজি শেখে। শিনচ্যান কাজামাকে সব সময় বিরক্ত করে। এজন্য কাজামা সর্বদাই রেগে থাকে। নতুন পর্বসমূহে সে মৈতি ও ম্যাজিকাল মারিয়া নামে দুটি মেয়েদের কার্টুন দেখে। সবাই জেনে গেলে লজ্জা দিবে বলে সে এই বিষয়টি গোপন করে রাখে।  নেনিও শিনচ্যানের এক বন্ধু। তার বয়স ৫ বছর। সে সবসময় রোমান্টিক সিনেমা দেখে এবং ঘর-ঘর, অফিস-অফিস অথবা রেস্টুরেন্ট-রেস্টুরেন্ট খেলে। নেনির কোনো বন্ধুই তার সাথে এসব খেলা খেলতে চায় না। নেনি সবাইকে ভয় ও রাগ দেখিয়ে জোর করে খেলায়। খরগোশের পুতুল নেনির প্রিয় খেলনা।   মাসাউয়ের বয়স ৫ বছর। সে সব সময় ভয় পায়। একটু ভয় পেলেই কেঁদে ফেলে। আর বেশি ভয় পেলে সোজা অজ্ঞান হয়ে যায়। সহজ সরল বলে নেনি সবসময় মাসাউকে ভয় দেখিয়ে জোর করে খেলায়। মাসাউ সবসময় আইচ্যানের সাথে বন্ধুত্ব করতে চায়।  সুজুকি বা বো শিনচ্যানের আরেক বন্ধু। সুজুকির বয়স ৫ বছর। সুজুকি খুব মেধাবী। সুজুকির আচার ব্যবহার বেশ অদ্ভুত। সে সব সময় চুপচাপ থাকে। সুজুকির শখ হলো পাথর সংগ্রহ করা। সে সব অদ্ভুত পাথর সংগ্রহ করে। সুজুকির নাকে সর্বদাই সর্দি থাকে।   এছাড়াও নতুন পর্বসমূহে আইচ্যান নামে শিনচ্যানের এক বন্ধু থাকে। ওর বয়স ৫ বছর। আইচ্যান বেশ সম্ভ্রান্ত পরিবারের মেয়ে। তার বাবা বিশাল ব্যবসায়ী ও প্রাক্তন জমিদার। আইচ্যানের সাথে সর্বদাই এক বডিগার্ড (দেহরক্ষী) থাকে। আইচ্যান শিনচ্যানকে পছন্দ করে এবং শিনচ্যানের সাথে বন্ধুত্ব করতে চায়। কিন্তু শিনচ্যানের আইচ্যানের প্রতি কোনো আগ্রহ নেই।  চরিত্র  প্রধান চরিত্রসমূহ  শিনোসুকে নোহারা (শিন-চ্যান)  মিসায়ে নোহারা (মিৎসি)  হিরোশি নোহারা (হ্যারি)  হিমাওয়ারি নোহারা  শিরো  শিন-চ্যানের দাদা ও দাদি  শিন-চ্যানের নানা ও নানি  মাসায়ে আন্টি, শিন-চ্যানের বড় খালা  মুসায়ে আন্টি, শিন-চ্যানের ছোট খালা  কেইকো, মিসায়ে নোহারার বন্ধু  সাতোশি (কেইকোর স্বামী)  হিতোশি (কেইকোর ছেলে)  নেনি  নেনির মা  নেনির বাবা   কাজামা  কাজামার মা  কাজামার বাবা  মাসাউ  মাসাউয়ের মা  সুজুকি  আইচ্যান  মি. বডিগার্ড  প্রিন্সিপাল স্যার  ভাইস-প্রিন্সিপাল ম্যাডাম  ইওশিনাগা ম্যাডাম  ইশিগাকা সেন (ইওশিনাগা ম্যাডামের বন্ধু; পরবর্তীতে দুজনে বিবাহ করেন)  মাৎসুজাকা ম্যাডাম  ড.তোকু, মাৎসুজাকা ম্যাডামের বন্ধু  আজিও ম্যাডাম  একশন কামেন ও মিমিকো  কোয়ান্টাম রোবো  বুরি-বুরি সাইমন  মিসেস কিমামোতো (প্রতিবেশী আন্টি নামেই বেশি পরিচিত)  রবার্ট   মিচি ও ইওশিরিন  ন্যানেকো  ইওনরো  ইউচ্যান  আৎসুকুয়ো ও আৎসুমি  দুই গোয়েন্দা  রিউকিউ, মেরি ও ওগিন  অন্যান্য চরিত্রসমূহ  মুৎসাশিনো কেনতা, শিন-চ্যানের কারাতে শিক্ষক   শিনকো-চ্যান   বুকশপের শপকিপার ও কামামুরা  লিজা   শিনফু, ন্যানেকোর বন্ধু  শিজো আৎসুগুরু (নতুন পর্বসমূহে শিন-চ্যানের স্কুলের ব্যায়াম শিক্ষক)  মাধ্যম   আরো দেখুন  ডোরেমন দ্য সিম্পসন্‌স  কাসুকাবে  ক্রেয়ন শিন-চ্যানের চরিত্রসমূহের তালিকা  দুঃসাহসী টিনটিন  তথ্যসূত্র   আরো পড়ুন                 বহিঃসংযোগ    Official Futabasha Crayon Shin-chan website    Official TV Asahi Crayon Shin-chan website   Official Bandai Visual Crayon Shin-chan website   Official Crayon Shin-chan movie website   Official FUNimation Shin Chan website  Official ComicsOne Crayon ShinChan website (Archive)  Watch Shin-chan episodes on FUNimation's video page  Official Crayon Shin-chan Spanish website  (Not Working)  বিষয়শ্রেণী:অ্যানিমে বিষয়শ্রেণী:মাঙ্গা ধারাবাহিক বিষয়শ্রেণী:জাপানি প্রাপ্তবয়স্ক অ্যানিমেটেড চলচ্চিত্র বিষয়শ্রেণী:১৯৯২-এ অভিষিক্ত অ্যানিমে টেলিভিশন ধারাবাহিক  বিষয়শ্রেণী:২০১০-এর মাঙ্গা বিষয়শ্রেণী:মাঙ্গা ভিত্তিক অ্যানিমে ধারাবাহিক বিষয়শ্রেণী:হাস্যরসাত্মক অ্যানিমে ও মাঙ্গা বিষয়শ্রেণী:জাপানি ভাষার টেলিভিশন অনুষ্ঠান বিষয়শ্রেণী:সেইনেন মাঙ্গা